
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № ………………..……………….  

ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Подаване на проектно предложение от Община Златоград по процедура чрез подбор на проектни предложения №BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г.
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Златоград има възможност да подаде проектно предложение „Благоустрояване на улици в град Златоград“ по процедура за предоставяне на безвъзмездна финансова помощ №BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г.

Максималният размер на общите допустими разходи за едно проектно предложение по процедурата не може да надхвърля левовата равностойност на 1 000 000 евро за един кандидат община, като безвъзмездната финансова помощ е в размер на 100 %. 

Крайният срок за кандидатстване е 25.11.2022 г.

Допустими кандидати по процедурата са общини от селските райони на Република България съгласно Приложение № 1 от Условията за кандидатстване.

По процедурата допустими за подпомагане са следните разходи:


1. За строителство, реконструкция и/или рехабилитация, и съоръжения и принадлежности към тях, съгласно допустимата за подпомагане дейност по настоящата процедура, които са:


а) разходи, свързани с прякото изпълнение на СМР;


б) непредвидени разходи в размер до 5 на сто от стойността на одобрените разходи по буква „а”;


2. Свързани с проекта, в това число разходи за хонорари за архитекти, инженери и консултанти, консултации за икономическа и екологична устойчивост на проекта, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 10 на сто от общия размер на допустимите разходи по проект, включени в т. 1, буква „а”.

Реализацията на проектното предложение ще спомогне за постигането на Стратегическа цел 3 - Балансирано и устойчиво териториално развитие, Приоритет 6 - Подобряване на инфраструктура, свързаността и околната среда, Мярка 6.1. Подобряване състоянието на уличната мрежа, ВиК инфраструктурата и елементите на уличната инфраструктура, вкл. обществените паркинги от Плана за интегрирано развитие на Община Златоград за периода 2021 – 2027 г.
Съгласно Условията за кандидатстване по процедурата, проектното предложение следва да съдържа следните придружаващи документи:

· Решение на Общинския съвет за кандидатстване по реда на Условията за кандидатстване по процедурата.

· Решение на Общинския съвет, че дейностите, включени в проектите, съответстват на приоритетите на Плана за интегрирано развитие на Община Златоград.

Във връзка с гореизложеното, с настоящото предлагам Общински съвет Златоград да вземе следното 
Р Е Ш Е Н И Е:
Във връзка с Условията за кандидатстване по процедура, чрез подбор на проектни предложения №BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръжения и принадлежностите към тях“, Мярка 7.2. Инвестиции в създаването, подобряването или разширяването на всички видове малка по мащаби инфраструктура, чл. 21, ал. 1, т. 23 от Закона за местно самоуправление и местна администрация и на основание чл. 21, ал. 2 от Закона за местно самоуправление и местна администрация,  Общински съвет Златоград
Р Е Ш И:
1. Дава съгласие Община Златоград да кандидатства с проектно предложение „Благоустрояване на улици в град Златоград“  по процедура за предоставяне на безвъзмездна финансова помощ №BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръжения и принадлежностите към тях“, Мярка 7.2. Инвестиции в създаването, подобряването или разширяването на всички видове малка по мащаби инфраструктура.
2. Упълномощава Кмета на Община Златоград да предприеме всички необходими правни и фактически действия във връзка с подготовката, кандидатстването и изпълнението на проект „Благоустрояване на улици в град Златоград“.
3. Декларира и удостоверява, че дейностите, включени в проект „Благоустрояване на улици в град Златоград“  съответстват на Стратегическа цел 3 - Балансирано и устойчиво териториално развитие, Приоритет 6 - Подобряване на инфраструктура, свързаността и околната среда, Мярка 6.1. Подобряване състоянието на уличната мрежа, ВиК инфраструктурата и елементите на уличната инфраструктура, вкл. обществените паркинги от Плана за интегрирано развитие на Община Златоград за периода 2021 – 2027 г.
С уважение,

МИРОСЛАВ ЯНЧЕВ

Кмет на Община Златоград
Изготвил:

Елица Мангарудова
Мл. експерт СДП

Съгласували:
Ирина Иванова 

Директор на дирекция ИР, ОП, СД и ВО 

Асен Черешаров 

Гл. юрисконсулт, ПИ и ЛЗЛД

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

